b'\n_START_ARTICLE_\nAntanas Pug\xc5\xbelys\n_START_PARAGRAPH_\nAntanas Pug\xc5\xbelys (1940 m. sausio 21 d. Rageli\xc5\xb3 miestelyje, Roki\xc5\xa1kio r. \xe2\x80\x93 1986 m. gegu\xc5\xbe\xc4\x97s 13 d. Vilniuje), choro dirigentas ir pedagogas. Vargoninko ir chorved\xc5\xbeio Kazimiero Pug\xc5\xbelio s\xc5\xabnus._NEWLINE_Antanas baig\xc4\x99s Vabalninko vidurin\xc4\x99 mokykl\xc4\x85, 1958\xe2\x80\x931962 m. choro dirigavimo mok\xc4\x97si Panev\xc4\x97\xc5\xbeio muzikos technikume.\n_START_SECTION_\nBiografija\n_START_PARAGRAPH_\nJ. Bagdonas). Mokydamasis sub\xc5\xabr\xc4\x97 moksleivi\xc5\xb3 kamerin\xc4\xaf chor\xc4\x85 ir vyr\xc5\xb3 vokalin\xc4\xaf kvartet\xc4\x85, vadovavo miesto medicinos darbuotoj\xc5\xb3 mi\xc5\xa1riajam chorui. Technikum\xc4\x85 baig\xc4\x99s su pagyrimu, 1962\xe2\x80\x931967 m. choro dirigavimo studijas t\xc4\x99s\xc4\x97 Lietuvos valstybin\xc4\x97je konservatorijoje (d\xc4\x97st. L. Abariaus klas\xc4\x97). Studijuodamas dainavo Lietuvos valstybinio radijo ir televizijos komiteto mi\xc5\xa1riajame chore, v\xc4\x97liau dirbo vokalo pedagogu, o 1967\xe2\x80\x931982 m. vyr. chormeisteriu. 1965 m. sub\xc5\xabr\xc4\x97 radijo ir televizijos moter\xc5\xb3 vokalin\xc4\xaf ansambl\xc4\xaf, o 1966\xe2\x80\x931980 m. vadovavo Vilniaus miesto medicinos darbuotoj\xc5\xb3 klubo moter\xc5\xb3 vokaliniam ansambliui \xe2\x80\x9eSvaja\xe2\x80\x9c. Ansamblis, respublikini\xc5\xb3 konkurs\xc5\xb3 \xe2\x80\x9eSidabriniai balsai" laureatas, koncertavo Lietuvoje, Latvijoje, Estijoje ir Lenkijoje. 1982\xe2\x80\x931983 m. Respublikini\xc5\xb3 profesinio techninio mokymo kult\xc5\xabros nam\xc5\xb3 dirigentas \xe2\x80\x93 konsultantas. 1983\xe2\x80\x931986 m. Kai\xc5\xa1iadori\xc5\xb3 vaik\xc5\xb3 muzikos mokyklos chorinio dainavimo skyriaus mokytojas, vadovavo mergai\xc4\x8di\xc5\xb3 vokaliniam ansambliui ir d\xc4\x97st\xc4\x97 privalomojo fortepijono kurs\xc4\x85._NEWLINE_Nuo 1985 m. rudens buvo Kai\xc5\xa1iadori\xc5\xb3 rajono \xc5\xa1vietimo darbuotoj\xc5\xb3 mi\xc5\xa1riojo choro chormeisteris. Jo brolis Gintautas Pug\xc5\xbelys irgi muzikas.\n_START_SECTION_\n\xc5\xa0altinis\n_START_PARAGRAPH_\nBoleslovas Zubrickas. Pasaulio lietuvi\xc5\xb3 chorved\xc5\xbeiai: enciklopedinis \xc5\xbeinynas. Vilnius, 1999. Informacijos publikavimui gautas \xc5\xbeodinis autoriaus leidimas.'